**HRVATSKA REGULATORNA AGENCIJA ZA**

**MREŽNE DJELATNOSTI**

Na temelju članka 16. stavka 1. točke 12. i članka 126. stavka 4. Zakona o elektroničkim komunikacijama („Narodne novine“, broj 76/22), Vijeće Hrvatske regulatorne agencije za mrežne djelatnosti na sjednici održanoj 23. veljače 2023. donosi

# **PLAN NUMERIRANJA**

1. **OPĆE ODREDBE**

Plan numeriranja uređuje ukupnost svih mogućih kombinacija sastavnica adresiranja uz pomoć znamenaka radi jedinstvenog prepoznavanja osoba, računalnih procesa, strojeva, uređaja ili elektroničke komunikacijske opreme koja je uključena u postupak ostvarivanja veze.

1. **STRUKTURA BROJEVA**

Ovim Planom numeriranja propisuje se struktura nacionalnog plana numeriranja.

1. **Međunarodni broj**

Međunarodni broj sadrži kod zemlje (*eng*.: CC - Country Code) iza kojeg slijedi nacionalni (značajni) broj (*eng*.: N(S)N - National (Significant) Number), kao što je prikazano na slici 1.

U skladu s ITU-T preporukom E.164, duljina međunarodnog broja iznosi najviše petnaest znamenaka.

Međunarodni kod Republike Hrvatske je „385“, a međunarodni predbroj je „00“ (kao međunarodni prefiks se može koristiti i „+“).

|  |  |
| --- | --- |
|  | Međunarodni broj |
| Kod zemlje *Country code* | Nacionalni (značajni) broj *National (Significant) Number* |
| CC | N(S)N |

***Slika 1.* *Struktura međunarodnog broja***

1. **Nacionalni (značajni) broj**

Nacionalni (značajni) broj sadrži nacionalni odredišni kod iza kojeg slijedi pretplatnički broj (eng.: SN - Subscriber Number), kao što je prikazano na slici 2.

Ovisno o području primjene, nacionalni odredišni kod može određivati:

* 1. zemljopisno područje numeriranja (županiju)
	2. nezemljopisno područje numeriranja.

Razlikuju se zemljopisni i nezemljopisni nacionalni (značajni) broj.

Duljina i svrha korištenja nacionalnih (značajnih) brojeva u Republici Hrvatskoj definirana je u poglavlju III. *Popis nacionalnih brojeva i kratkih kodova* ovog Plana numeriranja.

Nacionalni predbroj u Republici Hrvatskoj je „0“ i nije dio nacionalnog (značajnog) broja.

|  |
| --- |
| Nacionalni (značajni) broj (N(S)N) |
| Nacionalni odredišni kod | Pretplatnički broj *(Subscriber Number)* |
| NDC | SN |

***Slika 2. Struktura nacionalnog broja***

* 1. **Zemljopisni broj**

Zemljopisni broj je nacionalni (značajni) broj u nepokretnoj elektroničkoj komunikacijskoj mreži.

U skladu s ITU-T preporukom E.164 za zemljopisni broj, nacionalni odredišni kod u nacionalnom (značajnom) broju u nepokretnoj elektroničkoj komunikacijskoj mreži ima strukturu tranzitnog koda (eng.: „TC - Trunk Code“), koji u kombinaciji s nacionalnim predbrojem čini područni kod (eng.: „Area Code“).

Zemljopisni broj iznimno se može koristiti putem aplikativnog rješenja na terminalnom uređaju, koji osigurava pokretljivost korisnika, uz preduvjet da je zemljopisni broj vezan uz fizičku lokaciju korisnika u nepokretnoj elektroničkoj komunikacijskoj mreži. U navedenom slučaju potrebno je u potpunosti zadovoljiti važeći regulatorni okvir vezanom za međupovezivanje, naplatu odlaznog/dolaznog poziva, tajni nadzor, prijenos broja i pozivanja hitnih službi (lociranje korisnika).

Detaljniji prikaz duljine i svrha korištenja navedenog broja definirani su u Tablici 1. ovog Plana numeriranja.

* 1. **Nezemljopisni broj**

Razlikuju se sljedeće vrste nezemljopisnih brojeva:

* nacionalni (značajni) broj u pokretnoj elektroničkoj komunikacijskoj mreži
* nacionalni (značajni) broj za usluge s posebnom tarifom
* nacionalni (značajni) broj za usluge jedinstvenog pristupnog broja
* nacionalni (značajni) broj za usluge besplatnog poziva
* nacionalni (značajni) broj za usluge osobnog broja
* nacionalni (značajni) broj za M2M usluge.

Nezemljopisni broj sastoji se od nacionalnog odredišnog koda i pretplatničkog broja, kao što je prikazano na slici 2.

Pri dodjeli nacionalnih (značajnih) brojeva za usluge s posebnom tarifom i nacionalnih (značajnih) brojeva za usluge besplatnog poziva, HAKOM vodi računa da se vodeće znamenke pretplatničkih brojeva ne preklapaju.

Sukladno ITU-T preporukama E.168, E.168.1 i F.850, nacionalni (značajni) broj za usluge osobnog broja jedinstveno identificira korisnika i pomoću istoga pozivajući korisnik pristupa korisniku navedenog broja. Usluge osobnog broja odnose se na usluge kojima korisnik spaja svoj terminalni uređaj na bilo koju terminacijsku točku mreže i ostvaruje/zaprima pozive/poruke koristeći isti broj.

Nacionalni (značajni) broj za M2M usluge može se koristiti za usluge unutar pokretnih elektroničkih komunikacijskih mreža. Komunikacija između strojeva (eng. machine-to-machine, M2M) je, bežična ili žična, automatizirana razmjena informacija između tehničke opreme, kao što su mehanizacija, strojevi, vozila ili mjerni uređaji (npr. za mjerenje potrošnje struje, plina i vode), međusobno ili s centralnim sustavom za obradu podataka. Daljinski nadzor, daljinsko upravljanje i daljinsko održavanje strojeva, opreme i sustava, koji se tradicionalno naziva telemetrija, može biti dio M2M komunikacije. M2M tehnologija povezuje informacijske i komunikacijske tehnologije. Iznimno, nacionalni (značajni) broj za M2M usluge može se koristiti izvanteritorijalno na području Europske unije.

Detaljniji prikaz duljine i svrha korištenja svih vrsta nezemljopisnih brojeva definirani su u Tablici 1. ovog Plana numeriranja.

1. **Kratki kodovi**

Razlikuju se sljedeće vrste kratkih kodova:

* kratki kodovi za hitne službe
* kratki kodovi za govorne usluge
* kodovi za uslugu odabira operatora
* kratki kodovi za usluge brzojava
* kratki kodovi za SMS/MMS usluge.
	1. **Kratki kodovi za hitne službe**

Upotrebljavaju se za pristup hitnim službama, kako je propisano u Tablici 2. ovog Plana numeriranja.

* 1. **Kratki kodovi za govorne usluge**

Upotrebljavaju se za pristup uslugama bez posebne tarife i s posebnom tarifom.

Upotrebljavaju se za pružanje sljedećih usluga: vremenska prognoza, točno vrijeme i buđenje, informacije o pretplatnicima, prometne informacije, opće informacije, informacije o javnom prijevozu, pozivanje taksi službe i medicinsko savjetovanje.

Podjela kratkih kodova za govorne usluge detaljnije je propisana u Tablici 2. ovog Plana numeriranja.

Operatori javno dostupne telefonske usluge mogu koristiti kratke kodove iz posebno određenog raspona u skladu s Tablicom 2. ovog Plana numeriranja, bez posebne odluke o dodjeli, pod uvjetom da se takvi kodovi koriste isključivo u vlastitoj mreži i to za usluge koje su dostupne isključivo korisnicima tog operatora (usluge podrške korisnicima) te se isti moraju koristiti u skladu s ovim Planom numeriranja.

* 1. **Kodovi za uslugu odabira operatora**

Prigodom korištenja usluge odabira operatora bira se oznaka usluge, kod operatora te željeni nacionalni ili međunarodni broj (npr. 1021 023 XX XX XX). Oznaka usluge i kod operatora nisu dio nacionalnog ili međunarodnog broja.

* 1. **Kratki kodovi za usluge brzojava**

Upotrebljavaju se za pružanje govornih usluga predaje brzojava.

* 1. **Kratki kodovi za SMS/MMS usluge**

Upotrebljavaju se za usluge s posebnom tarifom i za usluge podrške korisnicima, odnosno aktivaciju dodatnih usluga operatora javno dostupne telefonske usluge.

Za usluge s posebnom tarifom dodjeljuju se šesteroznamenkasti kodovi, te kod kratkih kodova za SMS/MMS usluge čijim korištenjem krajnji korisnici ostvaruju mogućnost konzumiranja sadržaja na uređajima (npr. zvučne melodije, čuvari zaslona, instant poručivanje putem kratkih kodova i dr.) druga znamenka određuje vrstu usluge. Navedeno pravilo se ne primjenjuje kod kratkih kodova čija je namjena ostvarivanje mogućnosti kupovine fizičkih roba i usluga (npr. usluge Internet kupovine, prijevoza, parkiranja, ulaznica i dr.) u skladu s ovim Planom numeriranja.

Operatori javno dostupne telefonske usluge mogu koristiti kratke kodove iz posebno određenog raspona u skladu s Tablicom 3. ovog Plana numeriranja, bez posebne odluke o dodjeli, pod uvjetom da se takvi kodovi koriste isključivo u vlastitoj mreži i to za usluge koje su dostupne isključivo korisnicima tog operatora (usluge podrške korisnicima i aktivacije dodatnih usluga) te se isti moraju koristiti u skladu s ovim Planom numeriranja.

1. **POPIS NACIONALNIH BROJEVA I KRATKIH KODOVA**

**Tablica 1. Nacionalni brojevi**

|  |
| --- |
| **Nacionalni brojevi** |
| **(1)** | **(2)** | **(3)** | **(4)** |
| **NDC** | **Duljina NSN broja\*** | **Svrha korištenja (E.164)** | **Dodatne informacije** |
| **Maks.** | **Min.** |
|  **1** | 8 | 8 | Zemljopisni broj | Zagrebačka županija i Grad Zagreb |
| **20** | 9 | 8 | Zemljopisni broj | Dubrovačko - neretvanska županija |
| **21** | 9 | 8 | Zemljopisni broj | Splitsko - dalmatinska županija |
| **22** | 9 | 8 | Zemljopisni broj | Šibensko - kninska županija |
| **23** | 9 | 8 | Zemljopisni broj | Zadarska županija |
| **2x** | - | - | Rezervirano | x = 4-9 |
| **31** | 9 | 8 | Zemljopisni broj | Osječko - baranjska županija |
| **32** | 9 | 8 | Zemljopisni broj | Vukovarsko - srijemska županija |
| **33** | 9 | 8 | Zemljopisni broj | Virovitičko - podravska županija |
| **34** | 9 | 8 | Zemljopisni broj | Požeško - slavonska županija |
| **35** | 9 | 8 | Zemljopisni broj | Brodsko - posavska županija |
| **3x** | - | - | Rezervirano | x = 0, 6-9 |
| **40** | 9 | 8 | Zemljopisni broj | Međimurska županija |
| **42** | 9 | 8 | Zemljopisni broj | Varaždinska županija |
| **43** | 9 | 8 | Zemljopisni broj | Bjelovarsko - bilogorska županija |
| **44** | 9 | 8 | Zemljopisni broj | Sisačko - moslavačka županija |
| **47** | 9 | 8 | Zemljopisni broj | Karlovačka županija |
| **48** | 9 | 8 | Zemljopisni broj | Koprivničko - križevačka županija |
| **49** | 9 | 8 | Zemljopisni broj | Krapinska - zagorska županija |
| **4x** | - | - | Rezervirano | x = 1, 5-6 |
| **51** | 9 | 8 | Zemljopisni broj | Primorsko - goranska županija |
| **52** | 9 | 8 | Zemljopisni broj | Istarska županija |
| **53** | 9 | 8 | Zemljopisni broj | Ličko - senjska županija |
| **5x** | - | - | Rezervirano | x = 0, 4-9 |
| **60** | 8 | 6 | Nezemljopisni broj - posebna tarifa | Usluge općeg sadržaja |
| **609\*\*** | 8 | 6 | Nezemljopisni broj - posebna tarifa | Usluge humanitarnog karaktera/prikupljanje humanitarne pomoći |
| **61** | 8 | 6 | Nezemljopisni broj - posebna tarifa | Usluge glasovanja |
| **64** | 8 | 8 | Nezemljopisni broj - posebna tarifa | Usluge sa sadržajem neprimjerenim za djecu |
| **65** | 8 | 8 | Nezemljopisni broj - posebna tarifa | Usluge nagradnih igara |
| **69** | 8 | 8 | Nezemljopisni broj - posebna tarifa | Usluge namijenjene djeci |
| **6x** | - | - | Rezervirano | x = 2, 3, 6-8 |
| **72** | 8 | 8 | Nezemljopisni broj | Usluge jedinstvenog pristupnog broja |
| **74** | 8 | 8 | Nezemljopisni broj | Usluge osobnog broja |
| **75** | 8 | 8 | Nezemljopisni broj | Usluge osobnog broja |
| **7x** | - | - | Rezervirano | x = 0, 1, 3, 6, 7, 8, 9 |
| **800** | 9 | 7 | Nezemljopisni broj - besplatni poziv | - |
| **801** | 9 | 7 | Nezemljopisni broj - besplatni poziv | Unaprijed plaćene usluge prijenosa govora putem interneta *(eng. calling card)* |
| **888** | 9 | 9 | Nezemljopisni broj | Telemarketing |
| **890xy** | 10 | 10 | Nezemljopisni broj - M2M usluge | Slobodno x, y = 0-9 |
| **89xy** | 10 | 10 | Nezemljopisni broj - M2M usluge | Slobodno x = 1-4, y = 0-9 |
| **89xy** | 10 | 10 | Nezemljopisni broj - M2M usluge | Rezervirano x = 5-9, y = 0-9 |
| **8x** | - | - | Rezervirano | x = 1-7 |
| **901** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **90x** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno x = 2-9 |
| **91** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **92** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **93** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno |
| **94** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno |
| **95** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **96** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno |
| **970** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **9751** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **975x** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno x = 0, 2-4 |
| **975xy** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno x = 5-9 y = 0-9 |
| **976** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **977** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **979** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **97x** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Slobodno x = 1-4, 8 |
| **98** | 9 | 8 | Nezemljopisni broj - usluge u pokretnoj elektroničkoj komunikacijskoj mreži | Zauzeto |
| **99** | 9 | 9 | Nezemljopisni broj - usluge u pokretnoj elektroničkoj komunikacijskoj mreži | Zauzeto |

\*Duljina NSN broja uključuje i znamenke NDC-a

\*\* U skladu sa Zakonom o humanitarnoj pomoći

**Tablica 2. Kratki kodovi za govorne usluge**

|  |
| --- |
| **Kratki kodovi za govorne usluge** |
| **(1)** | **(2)** | **(3)** | **(4)** |
| **Raspon/kratki kod** | **Duljina kratkog koda\*** | **Svrha korištenja** | **Dodatne informacije** |
| **Maks.** | **Min.** |
| **10** | 4 | 4 | Odabir operatora | - |
| **112** | 3 | 3 | Harmonizirani europski broj | Jedinstveni europski broj za hitne službe |
| **116** | 6 | 6 | Harmonizirani europski broj | Rezervirano |
| **116000** | 6 | 6 | Harmonizirani europski broj | Pozivni centar za nestalu djecu |
| **116006** | 6 | 6 | Harmonizirani europski broj | Pozivni centar za žrtve zločina |
| **116016** | 6 | 6 | Harmonizirani europski broj | Pozivni centar za pomoć žrtvama nasilja nad ženama |
| **116111** | 6 | 6 | Harmonizirani europski broj | Pozivni centar za djecu |
| **116117** | 6 | 6 | Harmonizirani europski broj | Pozivni centar za medicinske usluge |
| **116123** | 6 | 6 | Harmonizirani europski broj | Pozivni centar za emocionalnu pomoć |
| **118** | 5 | 5 | Usluge bez posebne tarife/posebna tarifa | Usluge davanja obavijesti o informacijama pretplatnika |
| **129AB** | 5 | 4 | Usluge brzojava | npr. pristup usluzi brzojav A i B=0-9 |
| **133** | 5 | 5 | Usluge aktivacije SMS usluge | - |
| **13ABC** | 5 | 5 | Kratki kod za usluge podrške korisnicima | Raspon za operatore javno dostupne telefonske usluge A = 0,1,2,4,5,6,7,8,9 i B,C=0-9 |
| **192** | 3 | 3 | Hitne službe | Policija |
| **193** | 3 | 3 | Hitne službe | Vatrogasci |
| **194** | 3 | 3 | Hitne službe | Hitna pomoć |
| **195** | 3 | 3 | Hitne službe | Nacionalna središnjica za usklađivanje traganja i spašavanja na moru |
| **1987** | 4 | 4 | Hitne službe | Pomoć na cestama |
| **1ABCD** | 5 | 3 | Usluge bez posebne tarife/posebna tarifa | A = 4, 5, 6, 7, 8; B, C i D=0-9; a u slučaju kada je A=2 tada je B=0-8; C i D=0-9 |
| **2** | - | - | Rezervirano | - |
| **3** | - | - | Rezervirano | - |
| **4** | - | - | Rezervirano | - |
| **5** | - | - | Rezervirano | - |
| **6** | - | - | Rezervirano | - |
| **7** | - | - | Rezervirano | - |
| **8** | - | - | Rezervirano | - |
| **9** | - | - | Rezervirano | - |

\*Duljina kratkog koda uključuje i znamenke raspona

\*Duljina kratkog koda uključuje i znamenke raspona

**Tablica 3. Kratki kodovi za SMS i MMS usluge**

|  |
| --- |
| **Kratki kodovi za SMS i MMS usluge** |
| **(1)** | **(2)** | **(3)** | **(4)** |
| **Raspon/kratki kod** | **Duljina kratkog koda\*** | **Svrha korištenja** | **Dodatne informacije** |
| **Maks.** | **Min.** |
| **116000** | 6 | 6 | Harmonizirani europski broj | Pozivni centar za nestalu djecu |
| **116006** | 6 | 6 | Harmonizirani europski broj | Pozivni centar za žrtve zločina |
| **116016** | 6 | 6 | Harmonizirani europski broj | Pozivni centar za pomoć žrtvama nasilja nad ženama |
| **116111** | 6 | 6 | Harmonizirani europski broj | Pozivni centar za djecu |
| **116117** | 6 | 6 | Harmonizirani europski broj | Pozivni centar za medicinske usluge |
| **116123** | 6 | 6 | Harmonizirani europski broj | Pozivni centar za emocionalnu pomoć |
| **116** | 6 | 6 | Harmonizirani europski broj | Rezervirano |
| **118** | 5 | 5 | Usluge s posebnom tarifom | Usluga davanja obavijesti o informacijama pretplatnika |
| **13ABC** | 5 | 5 | Usluge podrške korisnicima i aktivacije dodatnih usluga | Raspon za operatore javno dostupne telefonske usluge A = 0,1,2,4,5,6,7,8,9 i B,C=0-9 |
| **112** | 5 | 3 | Harmonizirani europski broj | Jedinstveni europski broj za hitne službe |
| **192** | 5 | 3 | Hitne službe | Policija |
| **193** | 5 | 3 | Hitne službe | Vatrogasci |
| **194** | 5 | 3 | Hitne službe | Hitna pomoć |
| **195** | 5 | 3 | Hitne službe | Nacionalna središnjica za usklađivanje traganja i spašavanja na moru |
| **1987** | 6 | 4 | Hitne službe | Pomoć na cestama |
| **1x** | - | - | Rezervirano | x = 2, 4-9 |
| **2** | - | - | Rezervirano | - |
| **3** | - | - | Rezervirano | - |
| **4** | - | - | Rezervirano | - |
| **5** | - | - | Rezervirano | - |
| **60\*\*** | 5 | 5 | Usluge s posebnom tarifom | Nagradne igre |
| **61** | 6 | 6 | Usluge s posebnom tarifom | Servisne usluge |
| **64** | 6 | 6 | Usluge s posebnom tarifom | Usluge sa sadržajem neprimjerenim za djecu |
| **65\*\*** | 6 | 6 | Usluge s posebnom tarifom | Nagradne igre |
| **66** | 6 | 6 | Usluge s posebnom tarifom | Usluge zabavnog sadržaja |
| **6x** | 6 | 6 | Rezervirano | x = 2, 3, 7-9 |
| **70** | 6 | 6 | Usluge platnih transakcija | Usluge kupovine fizičkih roba i usluga (npr. usluge Internet kupovine, prijevoza, parkiranja, ulaznica i dr.) |
| **71** | 6 | 6 | Usluge platnih transakcija | Usluge kupovine fizičkih roba i usluga (npr. usluge Internet kupovine, prijevoza, parkiranja, ulaznica i dr.) |
| **75** | 6 | 6 | Usluge platnog prometa | Usluge kupovine fizičkih roba i usluga (npr. usluge Internet kupovine, prijevoza, parkiranja, ulaznica i dr.) |
| **7x** | 6 | 6 | Rezervirano | x = 2-4, 6-9 |
| **800** | 6 | 6 | SMS/MMS besplatne usluge | - |
|  **809\*\*\*** | 6 | 6 | Usluge s posebnom tarifom | Usluge humanitarnog karaktera/prikupljanje humanitarne pomoći |
| **818283** | 6 | 6 | INFO usluga | Kratki kod za davanje informacija o operatoru usluga s posebnom tarifom |
| **81** | 6 | 6 | Usluge s posebnom tarifom | Servisne usluge |
| **84** | 6 | 6 | Usluge s posebnom tarifom | Usluge sa sadržajem neprimjerenim za djecu |
| **85** | 6 | 6 | Usluge s posebnom tarifom | Usluge čavrljanja |
| **86** | 6 | 6 | Usluge s posebnom tarifom | Usluge zabavnog sadržaja |
| **88** | 6 | 6 | Usluge s posebnom tarifom | Usluge čavrljanja neprimjerenim za djecu |
| **8x** | 6 | 6 | Rezervirano | x = 2, 3, 7, 9 |
| **9x** | - | - | Rezervirano | - |

1. **PLAN BIRANJA**

 **Tablica 4. Načini biranja brojeva u RH**

|  |  |
| --- | --- |
| **Objašnjenje** | **Zemljopisni brojevi** |
| Primjer broja (zemljopisnog) | 0 | 21 | 333 000 |
| Opći nazivi |  | Nacionalni (značajni) broj N(S)N |
| Nacionalni predbroj | Nacionalni odredišni kod (NDC) | Pretplatnički broj |
| Nazivi za zemljopisne brojeve | Nacionalni predbroj | Tranzitni kod (trunk) | Pretplatnički broj |
| Područni kod (Area Code) | Pretplatnički broj |
| Pozivanje zemljopisnih brojeva iz mobilnih mreža | Međunarodni predbroj: 00 ili '+' | Kod zemlje: 385 | Nacionalni (značajni) broj n(s)n |

|  |  |
| --- | --- |
| **Objašnjenje** | **Nezemljopisni brojevi** |
| Primjer broja (nezemljopisnog) | 0 | 800 | 8282 |
| Nazivi za nezemljopisne brojeve | Nacionalni predbroj | Nacionalni odredišni kod (NDC) | Pretplatnički broj |
| Pozivanje nezemljopisnih brojeva iz mobilnih mreža | Međunarodni predbroj: 00 ili '+' | Kod zemlje: 385 | Nacionalni (značajni) broj n(s)N |

1. **PRIJELAZNE I ZAVRŠNE ODREDBE**

Stupanjem na snagu ovog Plana numeriranja prestaje važiti Plan numeriranja („Narodne novine“ br. 129/15, 124/19 i 131/20). Dodijeljeni brojevi koji se ukidaju ovim Planom numeriranja mogu se upotrebljavati do isteka roka od šest mjeseci od dana stupanja na snagu ovog Plana numeriranja.

Ovaj Plan numeriranja stupa na snagu osmoga dana od dana objave u „Narodnim novinama“, osim u dijelu koji se odnosi na prelazak brojeva na 888 brojeve te prestanak korištenja nacionalnih (značajnih) brojeva za usluge pristupa internetu, koji stupa na snagu šest mjeseci od dana stupanja na snagu ovog Plana numeriranja.

KLASA:

URBROJ:

|  |  |
| --- | --- |
|  | Predsjednik Vijeća |
|  | Tonko Obuljen |